text: 26-06-2012 / L'alcalde de Cornudella indignat pel trasllat de l'ambulànica | radiofalset
  Cerca dins d'aquest lloc web: 26-06-2012 / L'alcalde de Cornudella indignat pel trasllat de l'ambulànica
  Cornudella de Montsant s'ha quedat sense el servei d'ambulància nocturn, un fet que ha provocat la reacció airada de l'alcalde del municipi, Josep Maria Castan. L'ambulància es trasllada a Prades. El Departament de Salut justifica el canvi per l'increment de població de Prades durant l'estiu, una justificació que no convenç l'alcalde de Cornudella.
  Josep Maria Castan afirma que aquesta mesura deteriora la qualitat del servei, i que és un pas enrere. A més, afegeix que no només perjudica Cornudella, sinó també altres municipis del Priorat i el Baix Camp. Ho escoltem.
  Josep Maria Castan
  Josep Maria Castan argumenta també que Cornudella és el municipi que es troba en l'epicente d'aquesta àrea d'influència i que Prades es troba encara més lluny dels centres hospitalaris de Móra, Tarragona i Reus. A banda de xifres de població, creu que cal atendre altres criteris com per exemple emergències davant possibles accidents de trànsit. En aquest sentit, Cornudella és, segons l'alcalde, un punt d'encreuament de diverses carreteres.
  En un altre ordre de coses, el proper divendres dia 29, hi ha prevista una reunió al Consell Comarcal del Priorat amb representants de la Generalitat, entre aquests Joaquim Nin, delegat al Camp de Tarragona. En aquesta es preveu que s'expliqui com ha quedat el servei de salut, i en conseqüència el servei d'ambulàncies. Josep Maria Castan troba que convocar la reunió després del canvi és de molt mal gust.
  L'alcalde de Cornudella ha afirmat que seguiran insistint per recuperar la qualitat del servei, tot i que no ho farà durant la reunió d'aquest divendres, ja que no hi podrà assistir.